jkorsvik/nowiki_second_scrape_merged huggingface dataset:
Alphonso Argento

Alphonso Argento (født 1873 på Sicilia i Italia, død 3. juli 1917 i Trondhjem i Norge) var en italiensk, protestantisk kinamisjonær for China Inland Mission som nær ble drept under bokseropprøret (1900), senere giftet seg med en norsk misjonær, og døde i Norge av senskader som han var blitt påført under opprøret. 
Argento forlot Sicilia høsten 1895 og ble gitt misjonærsforberedelse i London i ett år. Foruten italiensk, talte han engelsk, fransk og tysk, og så snart han ankom Kina i oktober 1896 begynte han å studere kinesisk.
Etter tre år hadde han etablert en egen misjonsstasjon i fylket Guangshan langt sør i provinsen Henan. 
«Bokserne» angrep misjonsstasjonen 8. juli 1900. De forsøkte å ta livet av ham ved å helle brennbar væske over ham, tente på, slo ham bevisstløs og forlot ham, formodentlig fordi de antok at han var død. To dager etter ble han gjenoppdaget, men han lot som om han var død. Senere kom andre til, og utsatte ham for forferdelig mishandling. Han ble til sist gitt anledning til å komme seg unna, og ble bragt til sikrere landsdeler.
Etter ett års pleie i Europa vendte han tilbake til Kina og til sin gamle misjonsstasjon og gjenopptok sitt arbeide der. Menigheten vokste, men Argento var svekket av sine skader. I 1905 giftet han seg med det norsk-lutherske Kinamissionsforbunds misjonær Aasta Bjørgum fra Stjørdalen. Hun gikk over til China Inland Mission. 
Alphonsos skader svekket ham ytterligere, og han måtte reise tilbake til Europa i 1908.


== Referanser ==
Corinna Körting

Corinna Körting (født 1967 i Tyskland) er en tysk luthersk teolog som underviser ved Det teologiske menighetsfakultet i Oslo.
Hun har undervist ved universitetene i Hamburg, Lüneburg, Kassel og Göttingen. Hun er dr.theol. fra Universitetet i Hamburg på avhandlingen «Der Schall des Schofar. Israels Feste im Herbst» (Walter de Gruyter 1999), og fikk sin habilitasjon ved Universitetet i Göttingen i 2005, på avhandlingen «Zion in den Psalmen» (Mohr Siebeck 2006).
Hun ble ansatt som professor i Det gamle testamente ved Menighetsfakultetet den 15. desember 2006. 


== Bibliografi ==
Der Schall des Schofar. Israels Feste im Herbst, Walter de Gruyter, 1999
Zion in den Psalmen, Mohr Siebeck, 2006


== Eksterne lenker ==
(no) Publikasjoner av Corinna Körting i BIBSYS
(no) Publikasjoner av Corinna Körting i forskningsdokumentasjonssystemet CRIStin
The China Quarterly

The China Quarterly er et britisk sinologisk fagtidsskrift som utgis fra University of Cambridges School of Oriental and African Studies. Det tar sikte på å dekke alle sider ved dagens Kina, inkludert Taiwan. Sjefredaktøren er Chris Bramall, som etterfulgte Julia Strauss i 2011.


== Referanser ==


== Eksterne lenker ==
(en) Offisielt nettsted
Tatarsk

Tatarsk (russisk: Тата́рск) er en by i Novosibirsk oblast i Russland. Den ligger rundt 450 km vest for Novosibirsk. Innbyggertall: 26 200 (2005 est.), 26 051 (folketelling 2002).
Tatarsk ble grunnlagt i 1911 ved en sammenslåing av bosetningene Staraja Tatarka og Stantsionnij. Byen fikk bystatus i 1925. 


== Referanser ==
China Information

China Information er et nederlandsk sinologisk akademisk tidsskrift som utgis av SAGE Publications på vegne av Universitetet i Leidens sinologiske institutt. Det er skrevet for det meste på engelsk. Det tar sikte på å gi analyser av de viktigere utviklingstrekk i dagens Kina og i oversjøiske kinesiske miljøer på  politikkens, økonomiens, rettsvesenets, økologiens, kulturens områder, ikke minst innen litteratur og kunst. 


== Eksterne lenker ==
(en) Offisielt nettsted
Journal of Oriental Studies

Journal of Oriental Studies, grunnlagt i 1954, er et sinologisk fagtidsskrift som utgis i samarbeid mellom Department of Chinese Studies ved University of Hong Kong og Center for Chinese Language and Cultural Studies ved Stanford University i USA. Det er tospråklig.
Tidsskriftet tar sikte på dekke Kina, Japan, Korea og Sørøst-Asia, emnene inkluderer tradisjonell historie og samtidshistorie, og likeså geografi, kunst, språk, litteratur, filosofi, jus, arkitektur, arkeologi, økonomi, politologi, sosiologi og antropologi.
The China Review

The China Review er et kinesisk tidsskrift for det meste engelskspråklig sinologisk fagtidsskrift som utgis fra Chinese University in Hongkong. Det overtok etter et fagtidsskrift med nesten samme navn, China Review, som først kom ut i 1990. Det tar sikte på å dekke en rekke felter vedrørende Kina og dets folk: Innenrikspolitikk, internasjonale relasjoner, samfunnsliv, business og økonomisk utvikling, moderne historie, kunst og kultur.
The China Journal

The China Journal er et australsk sinologisk fagtidsskrift som utgis fra Australian National Universitys sinologiske institutt Contemporary China Centre. Det er skrevet for det meste på engelsk. Det tar sikte på å gi informasjon og analyser vedrørende Folkerepublikken Kina og Taiwan.  Det er et av verdens ledende tidsskrifter innen sitt fagområde.
Tongzi

Tongzi   (kinesisk: 桐梓县, pinyin:  Tóngzǐ Xiàn )  er et fylke i byprefekturet Zunyi i provinsen Guizhou i Folkerepublikken Kina. Her er det under utbygging et stort kraftverk – Tongzi kullkraftverk på 1 200 MW.


== Samferdsel ==
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Chinese Cross Currents

Chinese Cross Currents eller Shenzhou Jiaoliu er et tospråklig (engelsk-kinesisk) sinologisk fagtidsskrift som utgis i Macao av Instituto Ricci de Macau. 
Tidsskriftet ønsker å belyse hvordan forskjellige tankestrømninger kommer til uttrykk, påvirker og endrer det kinesiske samfunn.
Zhifu Dao

Zhifu Dao (芝罘島 pinyin: Zhīfù dǎo eller 北島 Běi dǎo – «Nordøya») er en liten øy av stor historisk betydning i Shandong i Kina. Navnet på øya, som britene nedtegnet som Chefoo, ble generalisert til å betegne hele Yantairegionen i eldre vestlig litteratur. 

Areal: 11,5 km²
Kystlinje: 22,5 km
Gjennomsnittstemperatur: 11,4-13,5°CAdministrativt er Zhifu del av landsbyen Dàtuǎn (大疃村), Xingfu subdistrikt, Zhifu-distriktet, Yantai i Shandong. Dàtuǎn har en del på fastlandet der de fleste av innbyggerne bor.
Øya ligger i havbukten Bohai i Gulehavet. Den var opprinnelig en riktig øy, men masse ført med havstrømmene har bygd opp en landfast forbindelse; nå er den en halvøy. 
Øya har et fjell ved navn 老爺山 Lǎoyé Shān, som er 294,1 meter høyt. En klippe ved havet som skal ligne en gammel kvinne hetter Gammel dame-steinen (婆婆石, Pópó Shí), 43,49 moh. Sørenden av øya er skogdekt.
Arkeologiske funn har avdekket over 200 gjenstander, blant dem steinøkser (錛 : Bēn), potteskår, beinnåler og beinhårnåler som er blitt datert til neolittisk tid.
Øya var et gravsted under Zhou-dynastiet. Qin Shi Huang besøkte øya flere ganger for å finne en legendarisk eliksir fra Udødelighetsfjellet som skulle gi evig liv. Han etterlot seg inskripsjoner som er synlige i dag, som denne fra 218 f.Kr.: Ankom Fu, risset i steinen (登之罘，刻石), og denne fra 210 f.Kr.), Kom til Fu, så enorm stein, skjøt en fisk (至之罘，見巨石，射殺一魚).
Ogaå senere keisere kom i samme ærend, alle uten å finne eliksiren.
Zhifu

Zhifu kan være:

Zhifu Dao – øy i provinsen Shandong i Folkerepublikken Kina;
Bydistriktet Zhifu i byprefekturet Yantai i provinsen Shandong i Kina;
Hele dagens Yantaiområde, men da benyttes som regel den eldre vestlige skrivemåten Chefoo.
Episcopal Diocese of San Joaquin

Episcopal Diocese of San Joaquin er et bispedømme innen Episcopal Church in the United States of America (ECUSA). Det ligger i det sentrale California med hovedsete i Fresno.
Den 8. desember 2007 vedtok bispedømmet å bryte ut fra ECUSA – særlig på grunn av saker som ekteskap mellom homofile og ordinasjon av homofile samboende. Utbryterne ønsket å kalle seg  Anglican Diocese of San Joaquin.  Det var meningen å knytte an til de anglikanske kirker i det sørlige Sør-Amerika, i den region som omfatter Argentina, Bolivia, Chile, Paraguay, Peru og Uruguay.
Jieyang

Jieyang (kinesisk: 揭阳; pinyin: Jiēyáng) er en by på prefekturnivå i provinsen Guangdong i Folkerepublikken Kina. Den grenser til Shantou i øst, Chaozhou i nordøst, Meizhou i nord og Shanwei i vest. I sør er Sørkinahavet.


== Administrasjon ==
Byprefekturet Jieyang har jurisdiksjon over ett distrikt (区 qū), ett byfylke (市 shì) og 3 fylker (县 xiàn).


== Økonomi ==
Risdyrking og tekstilindustri er bærebjelker i prefekturet.


== Språk og kultur ==
Språket teochew dominerer i byprefekturet. Hakka benyttes i av mange i fylket Jiexi.


== Historie ==
I 1930-årene emigrerte mange kinesere fra Jieyang til Pontianak i Indonesia.


== Referanser ==


== Eksterne lenker ==
(zh) Offisielt nettsted 
(en) Jieyang – kategori av bilder, video eller lyd på Commons
Raoping

Raoping  (kinesisk: 饶平县; pinyin: Ràopíng Xiàn) er et fylke i byprefekturet Chaozhou i provinsen Guangdong i Folkerepublikken Kina. Fylket ligger ved kysten mot Sørkinahavet og rett inn mot grensen til provinsen Fujian.
Befolkningen var på 930 722 innbyggere i 1999. Selve byen av samme navn, som er fylkets hovedsete, hadde i 1990 135.600 innbyggere.
Språket teochew, et minnanspråk, har hjemstavn i denne delen av Kina.
Raoping er kjent for sin sjømat og sin frukt. 
Chaozhou Sanbaimen kullkraftverk ligger i fylket.


== Kulturminner ==
Daoyun-jordbygningen (Daoyun lou 道韵楼), en gammel festningslignende tulou bygd av  hakkaene i åttekantet form (som i de åtte trigrammer – bagua), ble i 2006 oppført på Folkerepublikken Kinas liste over kulturminner.


== Samferdsel ==
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.


== Referanser ==


== Eksterne lenker ==
Offisielt nettsted 
(en) Raoping – kategori av bilder, video eller lyd på Commons 
Daoyun lou: Zhongguo zuida "bagua" tulou
Hakka House: DaoYun
Tulou
Close encounters
Shekou (Shenzhen)

Shekou (kinesisk: 蛇口; pinyin: Shékŏu) er et subdistrikt ytterst på Nantouhalvøya i Shenzhen i Guangdong i Folkerepublikken Kina, sør for Nantou og rett ovenfor Lau Fau Shan (Hongkong) på den andre siden av Deep Bay.  Her var det tidligere tollstasjon for  Bao'an fylke. Den  31. januar 1979 ble neset til Shekou Industrial Zone, og det ble utviklet av China Merchants av Hongkong. Dette var før dannelsen av Shenzhen Special Economic Zone.
Området er et senter for utlendinger i Shenzhen; her både bor og arbeider mange av dem, og forretninger og restauranter har tilbud etter deres smak.
Shekou har fergeforbindelse til Hongkong internasjonale lufthavn, og man trenger ikke da å gå igjennom Hongkongs passkontroll. 


== Eksterne lenker ==
(en) Shekou, Shenzhen – kategori av bilder, video eller lyd på Commons 
ShenzhenParty.com: Shenzhen Guide to Bars, Restaurants, Hotels, Jobs, Housing and Dating
Living In Shenzhen/Shekou: A WIKI on what Expats may need to know about the area. Arkivert 15. september 2008 hos Wayback Machine.
Longgang (Shenzhen)

Longgang (kinesisk: 龙岗区, pinyin: Lónggǎng Qū) er et av de seks bydistrikter i den subprovinsielle byen Shenzhen i provinsen Guangdong i Folkerepublikken Kina. Det er på 844,07 km², og har en befolkning på  961 800, hvorav 191 100 er registrerte som fast bosatte (2006).
Longgang ble etablert som distrikt i  1993. Det ligger tett inntil Hongkong.
En attraksjon i distriktet er Longgang Museum of Hakka culture.
Dayabukta kjernekraftverk ligger på Dapenghalvøya øst i distriktet.


== Administrative enheter ==
Longgang består av tretten subdistrikter:

Subdistriktet Longgang (龙岗街道);
Subdistriktet Longcheng (龙城街道);
Subdistriktet Kengzi (坑梓街道);
Subdistriktet Pingshan (坪山街道);
Subdistriktet Henggang (横岗街道);
Subdistriktet Buji (布吉街道);
Subdistriktet Kuiyong (葵涌街道);
Subdistriktet Dapeng (大鹏街道);
Subdistriktet Nan'ao (南澳街道);
Subdistriktet Pinghu (平湖街道);
Subdistriktet Pingdi (坪地街道);
Subdistriktet Bantian (坂田街道);
Subdistriktet Nanwan (南湾街道).


== Eksterne lenker ==
https://web.archive.org/web/20050524125934/http://www.longgang.gov.cn/guide/guide-eglish/htm/c1.htm
Shanghai Metro

Shanghai Metro (tradisjonell kinesisk: 上海地鐵, forenklet kinesisk: 上海地铁) er et omfattende undergrunnbanesystem i Shanghai i Folkerepublikken Kina. Linjenettet er under hurtig utbygging, og består nå (2013) av 12 linjer. Første linje ble åpnet i 1993, fulgt av annen linje fire år etter. 
Seks linjer er under utbygging, og ytterligere syv er på planleggingsstadiet. 
Nummereringssystemet på linjene anses ikke for å være helt godt, og det vil bli gjennomført endringer.


== Bildegalleri ==

		
		
		
		


== Nettside ==
Shanghai Metro på UrbanRail.Net (en)


== Eksterne lenker ==
(zh) Offisielt nettsted 
(en) Shanghai Metro – kategori av bilder, video eller lyd på Commons 
(en) Shanghai Metro – galleri av bilder, video eller lyd på Commons
Meitan

Meitan  (kinesisk: 湄潭县, pinyin: Méitán Xiàn)  er et fylke i byprefekturet Zunyi i provinsen Guizhou i Folkerepublikken Kina. 
Befolkningen var på 440 758 innbyggere i 1999.


== Kulturminner ==
Zhejianguniversitetets gamle campus i Meitan (Meitan Zhejiang daxue jiuzhi, 湄潭浙江大学旧址) ble i 2006 tilføyd på Folkerepublikken Kinas liste over kulturminner.


== Samferdsel ==
Kinas riksvei 326 løper gjennom området. Den begynner i  Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.


== Referanser ==
Yantian

Yantian (kinesisk: 盐田区, pinyin: Yántián Qū) er et av de seks distrikter som utgjør Shenzhen i provinsen Guangdong i Folkerepublikken Kina. Den ligger inntil Shenzhen-elven i sør, og er ellers omgitt av Shenzhen-distriktene Luohu og Longgang.


== Administrative enheter ==
Yantian består av fire subdistrikter:

Subdistriktet Meisha (梅沙街道);
Subdistriktet Yantian (盐田街道);
Subdistriktet Shatoujiao (沙头角街道);
Subdistriktet Haishan (海山街道).
Nanshan (Shenzhen)

Nanshan (kinesisk: 南山区; pinyin: Nánshān Qū) er et av de seks bydistrikter i Shenzhen, en storby i Guangdongprovinsen i Folkerepublikken Kina. Det har en befolkning på 900 000, og et areal på 182 km².
Mange utenlandske firmaer har sine ansatte og deres familier bosatt her, og det er en rekke internasjonale skoler her.
I subdistriktet Shekou er det utenlandske preget særlig sterkt.


== Administrative enheter ==
Nanshan består (2011) av åtte subdistrikter:

Subdistriktet Nantou (南头街道), her er bydistriktets regjering;
Subdistriktet Nanshan (南山街道);
Subdistriktet Shahe (沙河街道);
Subdistriktet Shekou (蛇口街道);
Subdistriktet Zhaoshang (招商街道);
Subdistriktet Yuehai (粤海街道);
Subdistriktet Taoyuan (桃源街道);
Subdistriktet Xili (西丽街道).


== Samferdsel ==


=== Vei ===
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.


=== Båt ===
Fra Shekou er det kort vei til fergeterminalen med 45 minutters reiseavstand med hurtigbåt til Hongkong sentrum, og en noe lengre overfart til Macao.
Futian (Shenzhen)

Futian (kinesisk: 福田区, pinyin: Pútián Qū) er et av seks distrikter i Shenzhen i Guangdongprovinsen i Folkerepublikken Kina. 
Futian hadde et folketall på ca. 885 000 i 2002.


== Administrativ inndeling ==
Futian består av seks subdistrikter:

Subdistriktet Futian (福田街道), her ligger bydistriktets regjering;
Subdistriktet Nanyuan (南园街道);
Subdistriktet Yuanling  (园岭街道);
Subdistriktet Shatou (沙头街道);
Subdistriktet Xiangmihu (香蜜湖街道);
Subdistriktet Meilin (梅林街道);
Subdistriktet Lianhua (莲花街道);
Subdistriktet Huafu (华富街道).


== Samferdsel ==


=== Jernbane ===
Beijing-Hongkong høyhastighetsjernbane har stoppested her.


== Eksterne lenker ==
Futian Government Online
Luohu

Luohu (kinesisk: 罗湖区, pinyin: Luóhú qū) er et av de seks distriktene i den kinesiske byen Shenzhen i Guangdong i Folkerepublikken Kina. Distriktet ligger mellom Hongkong og Shenzhendistriktene Futian, Bao'an, Longgang og Yantian. 
Den 25. oktober 1990 ble Fastlands-Kinas første McDonald's åpnet her.


== Administrative enheter ==
Bydistriktet består (2011) av ti subdistrikter:

Subdistriktet Nanhu (南湖街道), her er bydistriktets regjering;
Subdistriktet Guiyuan (桂园街道);
Subdistriktet Huangbei (黄贝街道);
Subdistriktet Dongmen (东门街道);
Subdistriktet Cuizhu (翠竹街道);
Subdistriktet Sungang (笋岗街道);
Subdistriktet Donghu (东湖街道);
Subdistriktet Liantang (莲塘街道);
Subdistriktet Dongxiao (东晓街道);
Subdistriktet Qingshuihe (清水河街道).
Den filippinske ambassade i Washington

Den filippinske ambassade i Washington er faktisk noe eldre enn Filippinenes uavhengighet, og er landets eldste utenriksstasjon. Den første legasjon med ambassades rang formelt er imidlertid Den filippinske ambassade i Tokyo. 
Den opprinnelige bygningen til ambassaden ble kjøpt av byrået for den filippinske «Resident Commissioner», og under annen verdenskrig var den fra mai 1942 regjeringssete for det filippinske samveldes eksilregjering. Dette vedvarte til samvelderegjeringen kunne vende tilbake til Filippinene i oktober 1944. 
Ambassaden ble formelt grunnlagt den 4. juli 1946. Den filippinske ambassadør fikk en egen residens i 1950-årene etter at president Quezons plan om å omgjøre den filippinske presidents midlertidlige offisielle residens i Shoreham Hotel ble oppgitt av president Osmeña.
I 1991 begynte bygningen av en ny kansellibygning tvers over gaten fra den gamle bygningen. Bygningen ble ferdig i 1993, og grenser til gatene Massachusetts Avenue, 17th Street N, og Bataan Street. Den ligger gunstig til i nabolaget Embassy Row i Washington D.C. Den gamle bygningens fremtid er fremdeles (2007) uviss.


== Eksterne lenker ==
Ambassadens webside
Leizhou

Leizhou (kinesisk: 雷州市; pinyin: Léizhōu Shì; ellers Lei Chow) er en by på fylkesnivå i provinsen Guangdong i Folkerepublikken Kina. Den ligger inn under byprefekturet Zhanjiang.
Leizhou ligger på Leizhouhalvøya, og utgjør størsteparten av den. Minnanspråket leizhouhua tales i området.


== Kulturminner ==
Leizutempelet (Leizu ci, 雷祖祠) (for Chen Wenyu) ble i 1996 oppført på Folkerepublikken Kinas liste over kulturminner.


== Samferdsel ==
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke lenger sør på Leizhouhalvøya.


== Eksterne lenker ==
Leizhou city – The hometown of Thunder
Leizhou ci
Leizhouhalvøya

Leizhouhalvøya  (kinesisk: 雷州半岛, pinyin: Léizhōu Bàndǎo), er en halvøy i den sørvestligste del av provinsen Guangdong i Folkerepublikken Kina. Den har Tonkinbukten på sin vestside, det 30 km brede Qiongzhoustredet mot øya Hainan i sør, og det åpne Sørkinahavet i øst. Halvøya har enkelte inaktive vulkaner. 
Halvøya er i den tropiske delen av Sør-Kina. 
Zhanjiang, en havneby på østkysten, er den viktigste byen.
Minnanspråket leizhouhua tales i området.


== Eksterne lenker ==
Stenhundene på Leizhouhalvøya
Anna Louise Strong

Anna Louise Strong (født 1885 i Friend i Nebraska i USA, død 1970 i Beijing i Folkerepublikken Kina) var en amerikansk kommunistvennlig  journalist som ble kjent for sine reportasjer fra  Sovjetunionen og Kina.
Hun begynte sine reiser i kommunistiske land i 1921, da hun dro til Sovjetunionen. Senere i 1920-årene reiste hun til de kommunistiske områdene i Kina, og ble kjent med Song Qingling og Zhou Enlai, og senere Mao Zedong. 


== Verker ==
The First Time in History
"The Stalin Era"
Soviets Conquer Wheat
I Change Worlds: The Remaking of an American
The Chinese Conquer China
Man's New Crusade
People's of the USSR
Inside North Korea: An Eye-witness report
When Serfs Stood up in Tibet: A Report
I saw the New Poland
The Thought of Mao Tse-Tung
Was Lenin a Great Man?: What Was the Secret of His Influence Felt to the Ends of the Earth?
Dictatorship and Democracy in the Soviet Union (International pamphlets)'
China's New Crisis (Key Books)
Children Pioneers
I Change Worlds
Dawn Comes Up Like Thunder Out of China: An Intimate Account of the Liberated Areas in China
This Soviet World
Is the Soviet Union turning from world brotherhood to imperialism? 
Red star in Samarkand
New lives for old in today's Russia: What has happened to the common folk of the Soviet Republic
The psychology of prayer
Inside Liberated Poland
The New Lithuania
Cash and violence in Laos and Vietnam
The Russians are People
Lithuania's New Way
Wild River
The Rise of the People's Communes
The rise of the Chinese people's communes
The Song of the City
One-Fifth of Mankind
From Stalingrad to Kuzbas: Sketches of the socialist construction in the USSR 
China's Millions
Worker's Life in Soviet Russia
Marriage and Morals in Soviet Russia
How Business is carried on in Soviet Russia
How the Communists rule Russia
Pioneer: The Children's Colony on the Volga
Spain in Arms, 1937
China Fights for Freedom
Some background on United States in Vietnam and Laos: Excerpts from Letter from China
The Rise of the Chinese People's communes: And Six years After
Letters From China
The Soviet Union and World Peace
Child-welfare exhibits: Types and preparation
On the eve of Home Rule: Snapshots of Ireland in the momentous summer of 1914 
The Kuomintang-communist crisis in China: A first-hand account of one of the most critical periods in Far Eastern history
The new soviet constitution: A study in socialist democracy
Tomorrow's China
Tibetan Interviews
Modern Farming--Soviet Style
The Hungarian Tragedy


== Litteratur ==
Tracy B. Strong, Helene Keyssar: Right in Her Soul: The Life of Anna Louise Strong, New York: Random House, 1983


== Referanser ==
Japanasalea

Japanasaleaer betegner en spesiell gruppe arter og hybrider innen slekten Rhododendron. Det er kompakte, relativt lave og mer og mindre vintergrønne busker med svært rik blomstring. I naturen finner en disse plantene i Japan, Kina, Korea, Taiwan, Filippinene og Vietnam. I den botaniske systematikken for Rhododendron hører alle japanasaleaer til underslekten Tsutsusi som igjen er delt i seksjonene Brachycalyx og Tsutsusi. Det er totalt om lag 40 arter. De kalles også for eviggrønne asaleaer, vintergrønne asaleaer, Obtusum-asaleaer, stueasaleaer eller Indica-asaleaer. De asaleaplantene som selges som potteplanter rundt juletider, tilhører denne gruppen. De skal alle ha opphav i den kinesiske arten Rhododendron simsii. 

 
I Japan har kultivering av vintergrønne asaleaer foregått i hundrevis av år. Delvis har dette foregått ved at en har lett etter avvikende former i naturen, dels ved bevisst krysning av arter. På denne måten fikk de fram et stort antall hybrider og former som alle fikk egne navn. Dette hybridiseringsarbeidet har fortsatt rundt om i verden helt opp til vår tid, og det finnes i dag et så stort antall at bare eksperter har oversikt. Alle hybrider av japanasalea har blomster i skalaen hvit-rosa-rød-lyst fiolett. Noen har tofargete blomster, gjerne en rødfarge blandet med hvitt. Alle hybridisørers drøm er å få fram en gul japanasalea. Så langt har det ikke lykkes.
s
Japanazalea har enorm kommersiell betydning, både som potteplanter og som hageplanter i varmere områder. Mange steder på kloden er dette de eneste rhododendrontyper som kan dyrkes. Flere arter og hybrider av japanasalea kan dyrkes utendørs i Norge, men de krever vanligvis mer varme enn de vanlige hagetypene av Rhododendron.


== Eksterne lenker ==
(en) Japanasalea hos Tropicos
Ningde

Ningde  (kinesisk: 宁德, pinyin:  Níngdé), også kjent som  Mindong  (闽东,  Mǐndōng ) er en by på prefekturnivå ved Østkinahavet nord i provinsen Fujian i Folkerepublikken Kina. Den grenser til Fuzhou i sør, Wenzhou i provinsen Zhejiang i nord, og Nanping i vest.
Språket mindong tales i byprefekturet.


== Administrasjon ==
Byprefekturet administrerer ett distrikt, to byer på fylkesnivå og seks fylker.

Jiaocheng distrikt (蕉城区)
Fu'an by (福安市)
Fuding by (福鼎市)
Xiapu fylke (霞蒲县)
Gutian fylke (古田县)
Pingnan fylke (屏南县)
Shouning fylke (寿宁县)
Zherong fylke (柘荣县)
Zhouning fylke (周宁县)


== Samferdsel ==


=== Jernbane ===
Høyhastighetsjernbanen Wenzhou–Fuzhou-banen fører fjennom området.


=== Vei ===
Kinas riksvei 104 løper gjennom prefekturet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.


== Eksterne lenker ==
Engelsk turismeside